Държавен вестник, бр. 52, 2004 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  52
11) максималните интензитети на помощта,
приложими във всеки един от гореспоменатите
райони, така както са съвместно оценени от
българското Министерство на финансите и
Комисията, са в съответствие с изискванията,
заложени в Насоките на Общността относно
националната регионална помощ,
реши следното:
Член 1
Цялата територия на България ще бъде раз-
глеждана като зона, приемлива за регионална
помощ, идентична с онези зони на Общността,
описани в член 87, параграф 3, буква а) от До-
говора за създаване на Европейската общност.
Член 2
Таваните на интензитета на регионалната
помощ, приложими на цялата територия на
България, се ограничават до 50 % нетен екви-
валент на помощта.
Тези тавани може да бъдат повишени с 15
процентни точки брутен еквивалент за помощ,
отпусната за малки и средни предприятия.
Те представляват горните граници за общия
размер на помощта, когато се предоставя съв-
местно подпомагане съгласно няколко регио-
нални схеми, и независимо дали тя е от местни,
регионални, национални източници или от из-
точници на Общността.
Член 3
Това решение влиза в сила в деня на негово-
то приемане.
Срокът на валидност изтича на 31 декември
2006 г. или на датата на присъединяване на
България към Европейския съюз в зависимост
от това, кое от двете събития настъпи по-рано.
Съставено в Брюксел
33966
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 20
от 14 май 2004 г.
за окачествяване на кланични трупове от овце
по скалата (S)EUROP
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат редът и мето-
дът за окачествяване и класификация на кла-
нични трупове от овце по скалата (S)EUROP.
Чл. 2. (1) Задължително окачествяване на
кланичните трупове от овце по скалата
(S)EUROP се извършва в кланиците, които са
лицензирани за износ в ЕС.
(2) Кланици, които не отговарят на изисква-
нията по ал. 1, могат да извършват доброволно
окачествяване на кланичните трупове от овце
по скалата (S)EUROP.
Чл. 3. Окачествяването и класификацията
се извършват от класификатори, които прите-
жават свидетелство за класификация на кла-
нични трупове от овце по скалата (S)EUROP.
Чл. 4. Министърът на земеделието и горите
със заповед възлага на класификаторите извър-
шването на окачествяването и класификацията
на кланичните трупове в кланиците.
Г л а в а  в т о р а
ПРИЕМАНЕ, ПРЕДКЛАНИЧЕН ПРЕСТОЙ,
ПРЕТЕГЛЯНЕ И КЛАНЕ
Чл. 5. (1) Всяка партида животни за клане се
приема в кланицата при спазване на следните
изисквания:
1. овцете са маркирани по реда на Наредба
№ 6 от 2003 г. за идентификация на животните
и регистрация на животновъдните обекти, в
които те се отглеждат (ДВ, бр. 7 от 2003 г.);
2. партидата овце се придружава от ветери-
нарномедицинско свидетелство.
(2) Партидата овце, получени от един до-
ставчик, се настанява в отделен бокс за пред-
кланичен престой.
(3) Животните се колят по реда на приемане
на партидите.
Чл. 6. (1) Клането на животните се извър-
шва в деня на приемането им в кланицата. Ако
това е невъзможно, клането се извършва след-
ващия ден, като по време на престоя на живот-
ните се осигуряват храна и вода.
(2) Когато клането се извършва извън сро-
кове, посочените в ал. 1, при заплащане на тру-
па теглото му се увеличава с 1 % за всеки ден
закъснение.
Чл. 7. Tруповете се претеглят не по-късно от
20 мин. след одиране на кожата с точност до 100 г.
Чл. 8. При транспорт на животните, клани-
чен престой и клане се спазват изискванията за
намаляване на възбудата, болката и страдани-
ето на животните, определени в Наредба № 4 от
2000 г. за ветеринарномедицинските изисква-
ния за хуманно отношение към животните по
време на транспорт (ДВ, бр.16 от 2000 г.) и
Наредба № 20 от 2002 г. за намаляване до мини-
мум страданията на животните по време на
клане (ДВ, бр. 55 от 2002 г.).
Г л а в а  т р е т а
ОКАЧЕСТВЯВАНЕ НА КЛАНИЧНИ
ТРУПОВЕ
Чл. 9. (1) На окачествяването по скалата за
класификация (S)EUROP подлежат:
1. кланичен труп—целият труп обезкървен,
одран и изкормен, без глава (отрязана между
тилната кост и първия шиен прешлен), крака
(отрязани в китковата и скакателната става,
съответно над метакарпалните и метатарзал-
ните кости), опашка (отрязана между шестия и
седмия опашен прешлен), полови органи, хра-